JayJayThrowThrow/commonwealth-wiki-mix huggingface dataset:
Daerah Kubang Pasu

Kubang Pasu adalah salah sebuah daerah yang terletak di bahagian utara negeri Kedah. Pusat pentadbiran bagi daerah ini ialah Jitra. Bukit Kayu Hitam yang terletak di utara Kubang Pasu menjadi salah satu pintu antarabangsa antara Malaysia dan Thailand.
Sejarah

Pada tahun 1839, Kubang Pasu pernah diserah untuk diperintah oleh Tunku Anum Tunku Abdul Rahman yang telah berjaya mengembalikan hubungan diplomatik antara Kedah dan Siam ketika Perang Musuh Bisik pada 1821. Tunku Anum telah diberikan kuasa untuk memerintah Negeri Kubang Pasu dan baginda seterusnya menamakannya dengan Kubang Pasu Darul Qiyam yang bermaksud negeri yang berdiri tegak atau tersendiri dengan pusat pentadbiran pada ketika itu terletak di Pulau Pisang. Hanya dua orang raja yang sempat memerintah kerajaan ini sebelum disatukan semula dengan Kedah pada tahun 1864.

Pada 22 Oktober 2018, pihak berkuasa tempatan Majlis Daerah Kubang Pasu telah dinaik taraf ke taraf perbandaran sebagai Majlis Perbandaran Kubang Pasu.
Geografi

Daerah Kubang Pasu terletak di bahagian utara negeri Kedah bersempadan dengan negara Thailand di utara, Daerah Padang Terap di timur, Daerah Kota Setar dan Daerah Pokok Sena di selatan serta Negeri Perlis dan Selat Melaka di barat.
Mukim

frameless|461x461px

Terdapat 21 buah mukim dalam daerah Kubang Pasu yang diketuai seorang penghulu setiap mukim.
Bandar

thumb|237x237px|Bandar Changlun
thumb|Bandar Kodiang
Berikut merupakan beberapa bandar dan pekan di daerah Kubang Pasu
# Bandar Changloon
# Bandar Jitra
# Bandar Kodiang
# Bandar Tunjang
# Bandar Darulaman
# Bandar Padang Sera
# Bandar Kepala Batas
# Bandar Bukit Kayu Hitam
# Pekan Ayer Hitam
# Pekan Kuala Sanglang
# Pekan Sanglang
# Pekan Bukit Kayu Hitam
# Pekan Kerpan
# Pekan Sintok
# Pekan Napoh
# Pekan Sungai Korok
Demografi

Mengikut bancian penduduk Malaysia 2010, jumlah penduduk di daerah Kubang Pasu ialah seramai 214,479 orang dengan kepadatan 230 orang perkilometer persegi. Terdapat sebanyak 47,731 isi rumah dengan 57,246 tempat kediaman. Majoriti penduduk berbangsa Melayu iaitu seramai 184,135 orang.
Kerusi di Dewan Rakyat dan Dewan Undangan Negeri

Senarai wakil daerah Kubang Pasu dalam Dewan Rakyat;


Senarai wakil daerah Kubang Pasu dalam Dewan Undangan Negeri
Pendidikan

thumb|291x291px|Sebuah sekolah rendah di Changlun
Berikut merupakan statistik institusi pendidikan di daerah Kubang Pasu sehingga tahun 2019;

Sekolah*


*tidak termasuk sekolah swasta atau sekolah di bawah Jabatan Agama Negeri

Pengajian Tinggi
Pusat Beli belah

thumb|Pasaraya Tesco atau Lotus's di Jitra
thumb|Jitra Mall
* Tesco Hypermarket
* Jitra Mall @ Aneka
* Yawata
* Minat
* Pasaraya Cmart
Rujukan

Kategori:Daerah di Kedah
Sekolah Menengah Kebangsaan Changlun

Sekolah Menengah Kebangsaan Changlun atau nama ringkasnya SMK Changlun, merupakan sebuah Sekolah menengah kebangsaan yang terletak di Km 11, Lebuhraya Utara Selatan.

Pada 2009, Sekolah Menengah Kebangsaan Changlun memiliki 785 pelajar lelaki dan 699 pelajar perempuan, menjadikan jumlah keseluruhan murid seramai 1484 orang. Ia mempunyai seramai 95 orang guru.2009

Sekolah Menengah Kebangsaan Changlun terletak di Changlun, Kedah. Sekolah ini ditubuhkan pada tahun 1977 dengan menumpang di SK Sultan Ahmad Tajuddin, Jitra. Sekolah ini berpindah ke bangunan sendiri di Changlun pada tahun 1982.
Alamat

:Sekolah Menengah Kebangsaan Changlun
:Km 11, Lebuhraya Utara Selatan
:06010, Changlun
:Kedah, Malaysia
:Telefon = 6049241293
:Fax = 6049242871
Maklumat am

Maklumat pada 17.8.2025
* Pengetua: YUSRI BIN BAPPU
* Penolong Kanan Pentadbiran : RUBY BINTI AWANG
* Penolong Kanan HEM: SALWANA BINTI SALLEH
* Penolong Kanan Kokurikulum: FAUZIAH BINTI HALIM
* Penolong Kanan Tingkatan Enam : AHMAD TAJUDDIN BIN DZIKIRIA
* Penolong Kanan Petang: ROHANIZAH BINTI ABDUL RAHIM
* Bilangan staf akademik: 104 orang
* Bilangan staf bukan-akademik: 14 orang
* Bilangan pelajar: 1020 pelajar
* Kelas: Tingkatan Satu - Tingkatan 6 Atas
* Sesi persekolahan: Pagi dan Petang
* Komposisi pelajar: Melayu, Cina, India dan Siam
Rujukan


Pautan luar

* Page facebook rasmi SMK Changlun

Changlun
Changlun
Jalur Gemilang 2

JALUR GEMILANG 2 adalah nama ekspedisi Solo Berkereta Shamsurrijal Bin Abdul Jamil.

Ekspedisi menjelajah dunia secara solo menggunakan Proton Satria Gti (1.8 liter) ini dinamakan Jalur Gemilang II sempena semangat kecintaan dan kemegahan terhadap negara yang disesuaikan dengan bendera Malaysia, Jalur Gemilang. Kenderaan yang digunakan bernombor pendaftaran MAS 2001 (MAS = Malaysian Achievement Spirit - Semangat Pencapaian Malaysia).

MAS 2001 dilengkapi peralatan komunikasi dan pemetaan digital berteraskan teknologi satelit. Ia merupakan kelangsungan dalam usaha menyebarkan Jalur Gemilang ke seluruh dunia setelah berjaya dilakukan oleh Datuk Azhar Mansor di lautan dengan Kapal Layar Jalur Gemilang sebelum ini.
Bacaan lanjut

* http://lib.perdana.org.my/PLF/Digital_Content/Prominent_Leaders/Mahathir/News_1968-2004/2001-2005/nt2003aj/dr%20m%20begara.pdf
* http://lib.perdana.org.my/PLF/Digital_Content/Prominent_Leaders/Mahathir/News_1968-2004/2001-2005/2003ko/kata%20%20perd.pdf
* https://www.thestar.com.my/news/nation/2003/02/06/surveyor-to-tour-world--in-satria-gti

Kategori:Sejarah Malaysia
Orbit rendah Bumi

Orbit rendah Bumi (, LEO) ialah orbit dengan altitud antara , dengan tempoh 88 minit, dan , dengan tempoh 127 minit. Ia merupahan orbit pilihan bagi satelit dan berada di bawah orbit bulat pertengahan (ICO atau MEO) dan jauh lebih rendah berbanding orbit geopegun (GEO), tetapi biasanya sekitar 350 - 1400 kilometer di atas permukaan Bumi. Orbit yang lebih rendah daripada aras ini menjadi tidak stabil, dan orbitnya akan susut dengan cepatnya disebabkan geseran dengan ruang udara. Satelit dalam LEO bergerak pada sek. 27,400 kilometer/jam (8 km/s), ini bersamaan dengan satu putaran dalam sek. 90 minit.

Orbit rendah bumi merupakan batu loncatan kepada pengembaraan melampaui orbit dan juga amat berguna untuk satelit komunikasi disebabkan kedudukannya berhampiran permukaan bumi. Ia memerlukan sedikit tenaga untuk meletakkan satelit pada LEO dan satelit juga hanya memerlukan pemancar berkuasa rendah untuk penghantaran data, kelemahannya adalah jaringan satelit yang diperlukan untuk memberikan perkhidmatan berterusan. Satelit Pengesan penderiaan jauh juga sering berada di LEO disebabkan butiran yang lebih jelas boleh di dapati.

Selain itu, peluru berpandu balistik sering juga mencecah orbit rendah bumi dalam usaha meningkatkan lagi jarak tembakan mereka terhadap musuh.

Kesemua misi angkasa moden (pasca-Apollo) membawa manusia, termasuk semua stesen angkasa, telah dijalankan di LEO.

Persekitaran orbit ini kini menjadi sesak dengan reja angkasa. Kawalan Angkasa Amerika Syarikat (USSPACECOM) mengesan hampir 8,000 objek yang lebih besar daripada 10 sentimeter di LEO.

Walaupun graviti pada ketinggian tersebut kurang berbanding dengan di permukaan bumi, orang dan objek dalam orbit tiada berat (weightless). apa perbezaan nya??
Lihat juga

* Halaju lepas
* Senarai orbit
** Orbit sederhana Bumi (MEO)
** Orbit tinggi Bumi (HEO)
* Contoh tenaga orbit tertentu
* Kemasukan semula atmosfera
* Telefon satelit
* Penerbangan angkasa sub-orbit
Rujukan

Kategori:Orbit Bumi
Balistik

Balistik (bahasa Yunani ba'llein, "baling") ialah bidang sains yang berkaitan dengan pergerakan, kelakuan, dan kesan projektile, terutamanya peluru, bom melalui udara, roket, atau seumpamanya; dari segi sains atau kepakaran dalam melancarkan projectiles agar mencapai prestasi yang diinginkan.

Badan balistik ialah sesuatu jisim yang bebas bergerak, berkelakuan, dan diubah suai dalam bentuk, kontor, atau teksture oleh keadaan ambient, bahan, atau kuasa, seperti oleh gas dalam senapang, oleh rifling dalam laras, oleh graviti, oleh suhu, atau oleh partikle udara.

Maklumat balistik senjata api digunakan dalam sains forsenik.

Balistik kadang kala dibahagikan kepada:
* Balistik dalaman, kejian mengenai asal proses pecutan projetile, sebagai contoh laluan peluru melalui laras rifle;
* Balistik peralihan "Transition ballistics", kajian mengenai pecutan projetile disebabkan oleh asap senjata, apabila ia melepasi laras.
* Balistik luaran "External ballistics", kajian mengenai laluan projetile melalui ruang angkasa atau udara; dan
* Balistik terminal "Terminal ballistics", kajian mengenai interaksi projetile dengan sasarannya, samada ia adalah daging (untuk peluru pemburu), besi (untuk peluru anti kereta kebal), atau juga sisa ketuhar (untuk pengacau sisa industri (industrial slag disruptor)).

Peluru berpandu balistik ialah peluru berpandu yang direka untuk beroperasi menurut hukum balistik.

Lihat juga:
* Fizik senjata api untuk pengenalan asas senjata
* Kartrij dan peluru
Pautan luar

* http://naca.larc.nasa.gov/reports/1922/naca-tm-111/
* http://www.mindspring.com/~ulfhere/ballistics/mechanics.html
Bobolian

Bobolian (Suku Dusun terbesar iaitu Bundu-Liwan), bobohizan (Suku Tangara) atau bobolizan (Suku Rungus, kesemuanya seturunan kata akar Proto-Austronesia *balian) merupakan gelaran bagi golongan rahib wanita dalam tradisi kebudayaan Dusunic-Paitanic. Bobohizan memainkan peranan penting dalam perayaan Tadau Kaamatan bagi menyemah tapak tanaman bagi memastikan tanaman yang berjaya untuk tahun hadapan. Bobohizan pertama dipercayai diajar oleh jelmaan semangat Huminodun, iaitu Unduk Ngadau, jampi serapah yang diamalkan sehingga sekarang.

antara manteranya adalah seperti berikut:

doi kada kati gangang arai
kotunguan ko do pais
otimbaar ko do sadap
odoi kososodop zou do mogiginipi
kosou ku do nokotimung kito do pamakanan do karamaian diti
Nga ino noh maan zou do mamagavau do paai diti
Do ounsikou nodi ka'ka do bambaazon
Do kosuni vagu do toun tiso do kaanu no vagu kotimung kito
om ogumu nodi do pamakanan tokou mantad do paai

maksudnya;

aku megambil pisau ini
untuk di jadikan persembahan
bagi menyucikan makan ini(padi)
semalam aku bermimpi
aku berjumpa dengan engkau(huminodun)dan kita telah makan bersama dalam keramaian itu
sebab itu lah aku memuja semangat padi ini
supaya bersukacitalah semangat padi(bambaazon)
dan tumbuh lagi padi-padi di tahun hadapan supaya dapatlah kita berkumpul lagi
dan banyaklah lagi makanan kita yang tercipta dari padi

Kebanyakan bobohizan ini terdiri daripada kaum perempuan tapi ada sebilangan kaum lelaki di pilih bagi menguatkan lagi persembahan atau upacara yang diadakan. Dikhuatiri semangat yang datang tidak dapat ditangkis. Dalam upacara yang diadakan adakalanya paluan gong digunakan bagi menyusuri upacara yang diadakan bagi memanggil semangat-semangat yang tertentu. Selepas itu bobohizan akan mengucapkan rinait (mentera) serta bermainkan kombuongo atau peralatan menyatukan dua alam Bagi memulakan upacaranya. Setelah dirasuki oleh semangat tersebut bobohizan sepertinya bercakap dengan seseorang iaitu semangat yang dijumpainya. Adakalanya semangat tersebut berkehendakan persembahan atau korban dalam bahasa Kadazan sogit. Korban yang selalu diminta bagi upacara tersebut adalah darah ayam kampung, seekor kerbau atau haiwan berdarah panas, 10 biji telur rebus,dan nasi kunyit. Selepas itu bobohizan itu menyerahkan korban tersebut bagi memulihkan atau membuang sial seseorang itu.
Rujukan
Pautan luar

Monsopiad Cultural Village - the Bobohizan


Kategori:Kadazan-Dusun
Kategori:Mitologi Malaysia
Unduk Ngadau

Unduk Ngadau ialah sebuah pertandingan ratu cantik yang dianjurkan secara tahunan semasa acara kebudayaan Kaamatan di Sabah, Malaysia. Gelaran Unduk Ngadau diberikan kepada pemenang pertandingan ini. Penyandang Unduk Ngadau semasa ialah Atitih Yati Robert dari Tamparuli yang menang pada 31 Mei 2025 di Dewan KDCA, Penampang, Sabah.
Sejarah

Unduk Ngadau merujuk kepada semangat Huminodun. Unduk Ngadau berasal dari perkataan "tunduk tadau" atau “runduk tadau”, yang bermakna “gadis yang dimahkotakan sinaran cahaya matahari”. Dikatakan, selepas Huminodun dikorbankan oleh Kinoingan, selepas tujuh hari Unduk Ngadau muncul dari kakanan dan dipercayai sebagai jelmaan semangat Huminodun. Unduk Ngadau juga dikatakan sebagai orang yang pertama mengajar Bobohizan mentera yang diamalkan sehingga sekarang.

Semenjak itu perkataan Unduk Ngadau digunakan bagi melambangkan kecantikan dan kebaikan budi bahasa Huminodun. Pertandingan ratu cantik Unduk Ngadau akan diadakan pada perayaan Tadau Kaamatan.
Senarai pemenang

Berikut merupakan senarai pemenang gelaran Unduk Ngadau dari 1960 hingga kini
Senarai naib juara hingga pemenang ketujuh
Statistik kemenangan mengikut kawasan
Nota


Rujukan

Kategori:Kebudayaan Sabah
Kategori:Pertandingan kecantikan di Malaysia
Huminodun

Huminodun (berarti “yang berkorban”) merujuk kepada anak perempuan Dewa Kinoingan serta istrinya Suminundu yang telah mengorbankan dirinya kepada roh bumi sebagai balasan untuk hasil tanaman yang berlimpah untuk umat manusia.

Suatu ketika dulu, kaum Kadazandusun mengalami bencana kelaparan kerana sumber makanan tak lagi tersedia. Kinoingan merasa kasihan terhadap kesengsaraan kaum Kadazandusun, lalu mengorbankan Huminodun dan jasadnya disemadikan di bumi lalu tumbuhlah sejenis tumbuhan yaitu padi dan dari situlah suku kaum Kadazandusun mendapat sumber makanan. Dipercayai juga jelmaan roh Huminodun telah hidup kembali sebagai Unduk Ngadau dari dalam Kaamatan, setelah tujuh hari dia dikorbankan.

Jasa Huminodun dikenang dalam perayaan Tadau Kaamatan yang diadakan setiap tahun guna merayakan musim menuai.
Pautan luar

* Who is Huminodun?


Kategori:Kadazan-Dusun
Kategori:Mitologi Malaysia
Aksara (pengkomputeran)

Aksara () ialah suatu unit mewakili sebutir data memuatkan maklumat dalam bentuk yang terwujud dalam tulisan dari bahasa semulajadi termasuk huruf atau suku kata sesebuah abjad, angka dan simbol seperti tanda baca. Aksara-aksara ini boleh digabungkan dalam suatu rentetan.
Pengekodan

Data yang terkandung dalam unit-unit ini boleh diterjemahkan kepada paparan yang boleh dibaca melalui suatu pemadanan dengan turutan bit diwakili setiap aksara termasuk Kod Piawai Amerika untuk Pertukaran Maklumat. Walaupun kebanyakan komputer peribadi pada tahap awalnya menggunakan piawaian ASCII, namun beberapa piawai pengkodan komputer telah dimaju dan digunakan secara yang lebih meluas seperti EBCDIC dan Unicode.

Kod ASCII (sebutan: as-ki) adalah satu nilai integer yang diwakilkan dalam bentuk perduaan di mana setiap satu aksara diperuntukkan saiz 1 bait yang terdiri daripada 7 bit (singkatan daripada binary digit) manakala EBCDIC menggunakan 8 bit=1 bait.

Sebagai panduan:
* 1 aksara = 8 bit = 1 bait
* 1024 bait = 1 Kilobait (ribu)
* 1024 Kilobait = 1 Megabiat (juta)
* 1024 Megabait = 1 Gigabait (bilion)
* 1024 Gigabait = 1 Terabait (trilion)
* 1024 Terabait = 1 Petabait (juta Gigabait)
* 1024 Petabait = 1 Exabait (juta Terabait)
* 1024 Exabait = 1 Yottabait (juta Petabait)
* 1024 Yottabait = 1 Zettabait (juta Exabait) ....
Rujukan
Pautan luar

* ASCII Table
* EBCDIC
* Unicode

Kategori:Pengekodan aksara
Kategori:Jenis data
Kategori:Tipografi digital
Kategori:Jenis primitif
Magavau

thumb|Upacara magavau di sambutan Pesta Kaamatan 2014
Magavau atau maga'au merupakan upacara meraikan semangat padi yang diadakan sekali setahun pada perayaan Tadau Kaamatan. Pada hari Kaamatan, pengamal adat tradisional wanita yang dikenali sebagai Bobohizan atau Bobolian akan melakukan Magavau. Mereka akan bergerak dalam satu barisan dan membaca jampi serapah dan kadang-kala sehingga tidak sedarkan diri. Dikatakan ketika dirasuk, mereka tidak akan dapat dicederakan oleh benda tajam dan mampu melakukan pekara-pekara yang luar biasa seperti bergerak dengan kelajuan luar biasa.

Unsur-unsur penyatuan antara budaya tradisional dengan agama Kristian wujud dalam upacara ini. Satu upacara Misa Kudus kesyukuran akan diadakan khas untuk pesta menuai. Sebagai simbol menghormati adat seseorang akan membawa tujuh tangkai padi tuaian pulang ke rumah setelah semua hasil padi dimasukkan ke dalam ketawai atau tongkob. Tujuh tangkai padi itu yang menjadi lambang kepada Bambarayon (semangat padi) kemudiannya akan ditunjukkan kepada pengamal adat tradisional untuk diberkati. Upacara ini disertai dengan beberapa upacara lain seperti memukul gong tarian dan upacara lain berasaskan budaya tradisional.
Etimologi

Magavau ialah perkataan bahasa Kadazan yang bermaksud mengembalikan yang sesat dengan apa-apa cara jua. Upacara Magavau merujuk kepada tugas paderi Kadazandusun mencari dan membawa pulang Bambaazon yang sesat dan berkeliaran pada tahun itu.
Lihat juga

* Tadau Kaamatan
Rujukan
Pautan luar

* Upacara magavau

Kategori:Kadazan-Dusun
Terjemahan Bahasa Tersebar

Terjemahan Bahasa Tersebar atau "Distributed Language Translation" (DLT) merupakan satu projek untuk membina sistem terjemahan mesin untuk dua belas bahasa Eropah. Ia terlaksana antara 1985 dan 1990.

:Ciri utama DLT adalah penggunaan Esperanto sebagai bahasa perantaraan "intermediate language" (IL) dan idea bahawa terjemahan boleh dipecahkan kepada dua tahap: dari L1 kepada IL dan kemudiannya daripada IL kepada L2. Terjemahan perantaraan boleh dipancarkan melalui jaringan kepada sebarang jumlah stesen kerja yang akan menguruskan terjemahan daripada IL kepada bahasa yang diingini. Kerana format IL merupakan sumber yang jelas, ia sendiri boleh digunakan sebagai sumber untuk terjemahan lanjut tanpa campur tangan manusia. — Job M. van Zuijlen (salah seorang penyelidik DLT)

DLT dilaksanakan oleh rumah perisian Belanda BSO (sekarang dikenali sebagai Origin/Atos) di Utrecht dengan kerjasama dengan sekarang telah ditutup, syarikat pembuat kapal terbang Belanda Fokker dan Persatuan Esperanto Sejagat.
Pautan luar

* Contoh DLT
* The DLT interlingua

Kategori:Penterjemahan
Kategori:Terjemahan mesin
Bait

Makalah ini merujuk kepada unit data simpanan yang digunakan dalam bidang Teknologi Maklumat dan Komunikasi. Selain daripada itu, bait juga merujuk kepada baris ayat yang terdapat dalam puisi seperti pantun dan sajak.


Bait merujuk kepada unit data yang terdiri daripada lapan bit yang digunakan secara meluas oleh kebanyakan komputer peribadi. Bait mewakili aksara seperti huruf abjad, nombor dan simbol tipografi.

Huruf "B" digunakan dalam singkatan kepada bait. (bit menggunakan singkatan "b".) seperti kB = Kilobait. Cakera keras berkapasiti 40GB secara mudahnya bermaksud cakera keras berkenaan mampu menyimpan sehingga 40 ribu juta (bilion) bait atau Gigabait data.

Bait didarabkan berasaskan kuasa asas dua dan dalam sebutan biasa, angka perpuluhannya dibulatkan. Sebagai contoh, 1 Gigabait disebut sebagai 1 ribu juta bait walaupun angka sebenarnya ialah 1,073,741,824 bait.

Sebagai panduan:
* 1 aksara = 8 bit = 1 bait
* 1024 bait = 1 Kilobait - KB (ribu) = 1,024 bait
* 1024 Kilobait = 1 Megabait - MB (juta) = 1,048,576 bait
* 1024 Megabait = 1 Gigabait - GB (billion) = 1,073,741,824 bait
* 1024 Gigabait = 1 Terabait - TB (trillion) = 1,099,511,627,776 bait
* 1024 Terabait = 1 Petabait - PB (juta Gigabait) = 1,125,899,906,842,624 bait
* 1024 Petabait = 1 Exabait - EB (juta Terabait) = 1,152,921,504,606,846,976 bait
* 1024 Exabait = 1 Zettabait - ZB (juta Petabait)
* 1024 Zettabait = 1 Yottabait - YB (juta Exabait)
Rujukan
Pautan luar

* Ensiklokamus Teknologi Maklumat: Bait secara ringkas

Kategori:Teknologi maklumat
Enjin gelintar

Enjin gelintar atau enjin carian ialah sebuah dapatan kembali maklumat direka untuk membantu mencari maklumat yang tersimpan dalam sistem komputer. Enjin carian membantu untuk memendekkan waktu untuk mencari maklumat dan jumlah maklumat yang perlu dirujuk, semacam teknik lain untuk mengurus penyaratan maklumat.

Jenis enjin carian yang paling umum ialah enjin carian web yang mencari maklumat di Jaringan Sejagat ("World Wide Web").


Kategori:Pengkomputeran
Kilobait

Kilobait bermaksud خميس خليف ٨٧٠٦٠٤ قص ٥٥٥٩ bait. Singkatannya ialah kB, KB, K atau k.

Telah menjadi tanggapan umum, kilo membawa maksud "1,000" berdasarkan SI (International System of Units). Bagaimanapun, dalam bidang komputer, ia membawa maksud 1,024 (210). Oleh yang demikian, satu Kilobait adalah bersamaan 1,024 bait.

Suruhanjaya Elektroteknikal Antarabangsa (International Electrotechnical Commission) mendefinisikan kilobait sebagai 1,000 bait manakala 1,024 bait (seperti yang diguna pakai dalam bidang Teknologi Maklumat dan Komunikasi selama ini) dipanggil kibibyte (KiB). Namun penggunaannya masih tidak begitu meluas kerana tidak ramai yang menggunakannya.

Catatan: Adalah menjadi satu kesilapan menggunakan huruf "b" apabila merujuk kepada singkatan bait. Huruf "b" merujuk kepada bit yang biasanya digunakan sebagai singkatan kepada Kilobit (Kb) sebagai penentu-ukuran jumlah pergerakan data dalam bidang Telekomunikasi dan rangkaian komputer. Sebagai contoh, modem 56 Kbps (kilobit per second) berkeupayaan memindahkan sehingga 56 kilobit data dalam 1 saat.
Lihat juga

* Megabait
* Peringkat magnitud (data)
Pautan luar

* Ensiklokamus Teknologi Maklumat: Kilobait secara ringkas

Kategori:Unit maklumat

fr:Kilo-octet
Protokol (diplomasi)

: Untuk makna dalam Sains Komputer, lihat Protokol komputer.

Protokol merupakan etika diplomasi dan hal ehwal negeri. Protokol adalah panduan yang menentukan bagaimana sesuatu aktiviti patut dilakukan. Pada masa dahulu, perkataan protokol digunakan terutamanya dalam bidang diplomatik dan kerajaan sebagai cubaan menetapkan garis panduan tidak bertulis, pada abad ke dua puluh satu, perkataan protokol merujuk terutamanya dalam bidang komputer dan protokol komunikasi.
Dalam undang-undang antarabangsa dan hubungan antarabangsa, protokol adalah persetujuan atau perjanjian antarabangsa tambahan kepada perjanjian antarabangsa atau persetujuan yang terdahulu.

Protokol boleh memperbetulkan persetujuan sebelumnya, atau menambah peruntukan (provisions) tambahan.

Pihak kepada perjanjian asal tidak perlu menerima protokol; kadang kala ia dijelaskan dengan mentakrifkannya sebagai 'protokol pilihan', terutamanya di mana kebanyakan pihak kepada perjanjian asal tidak menyokong protokol tersebut.
Sebahagian contoh: United Nations Framework Convention on Climate Change (UNFCCC) menubuhkan rangka kerja untuk memajukan had perlepasan gas yang wajib dilaksanakan, sementara Protokol Kyoto mengandungi had dipersetujui kemudiannya.

Kategori:Diplomasi
Kategori:Etiket
Kategori:Perjanjian
Banjiran pertanyaan

Banjir pertanyaan adalah asas protokol operasi Gnutella.
Bagaimana ia berfungsi

Apabila seorang pengguna (dikenali sebagai Jamal) memasuki jaringan Gnutella, pelanggannya mencipta senarai pengguna yang dianggap mempunyai pautan langsung. Iaitu, pengguna tersebut dianggap satu "loncatan komunikasi" jauhnya.

Jamal kemudian mencari dalam jaringan untuk fail komputer tertentu. Pelanggannya kemudian mengeluarkan query kepada kesemua pengguna yang "satu loncatan" jauh. Jika tiada seorangpun daripada pengguna tersebut mempunyai fail yang diminta, pelanggan Jamal mengeluarkan pertanyaan sekali lagi. Kali ini, ia diarahkan kepada semua pengguna yang satu loncatan jauh, dan pengguna tersebut akan menghantar kepada semua pengguna yang berada satu loncatan daripada mereka - kesemua mereka yang berada dua loncatan daripada Jamal. Jika masih tidak ada seorangpun mempunyai fail tersebut, Jamal menghantar pertanyaan lagi kepada mereka yang berada tiga loncatan jauh. Perkara ini berterusan sehingga dia mencecah had (tiada lagi aras "levels of recursion") atau apabila kesemua jaringan telah digeledah.

Kekurangan utama skema ini adalah lalu-lintas yang dihasilkan oleh pertanyaan meningkat berganda dengan kesukaran dijumpai.

Kategori:Protokol Internet